
Mestna občina Novo mesto na podlagi prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23, 136/23 – ZIUZDS in 70/25 – ZUTD-I) in devetega odstavka 61. člena Zakona o javnih uslužbencih (ZJU-1) (Uradni list RS, št. 32/25; v nadaljevanju ZJU-1) objavlja prosto strokovno-tehnično delovno mesto	


STROKOVNI SODELAVEC VII/1 - PRIPRAVNIK
v Uradu za  digitalni in trajnostni prehod za določen čas, in sicer za čas opravljanja pripravništva v trajanju 8 mesecev


Kandidati, ki se bodo prijavili na prosto delovno mesto, morajo izpolnjevati naslednje pogoje: 

· višješolska izobrazba (prejšnja) ali specializacija po višješolski izobrazbi (prejšnja) ali visokošolska strokovna izobrazba (prejšnja) ali visokošolska strokovna izobrazba (prva bolonjska stopnja) ali visokošolska univerzitetna izobrazba (prva bolonjska stopnja).


Skladno z 2. členom Pravilnika o pripravništvu v državni upravi in upravah lokalne skupnosti (Uradni list RS, št. 92/25;  v nadaljevanju:  Pravilnik) ter prvim odstavkom 117. člena ZJU-1 je pripravnik oseba, ki nima ustreznih predpisanih delovnih izkušenj v skladu Pravilnikom in prvič sklene pogodbo o zaposlitvi, ustrezno ravni njene strokovne izobrazbe, z namenom, da se usposobi za samostojno opravljanje dela.

Za pripravnika se šteje tudi oseba, ki sklene pogodbo o zaposlitvi in se usposablja za samostojno opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega ravni njene izobrazbe. Pripravnik sklene pogodbo o zaposlitvi za pripravništvo za manjkajoči čas dokončanja pripravniške dobe. 

Naloge delovnega mesta so:
· uvajanje in seznanitev z akti občine in delovanjem občinske uprave,	
· usposabljanje za opravljanje strokovno tehničnih nalog pod vodstvom mentorja,
· pomoč pri izvajanju strokovnih nalog s področja urada,
· izvajanje administrativnih in organizacijskih nalog za urad, 	
· izvajanje predpisanega pisarniškega poslovanja,	
· opravljanje drugih nalog pod vodstvom mentorja. 
						
Prijava na razpisano delovno mesto mora vsebovati:

1. življenjepis,
2. izjavo o izpolnjevanju pogojev, ki je priloga te objave.
					
Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat se bo usposabljal za opravljanje dela na delovnem mestu strokovni sodelavec VII/1 – pripravnik. Osnovna plača za čas pripravništva je za štiri plačne razrede nižja od osnovne plače tega delovnega mesta, to je 13. plačni razred oz. 1.803,85 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Na dan objave tega javnega razpisa znaša osnovna plača 1.602,42 EUR bruto.

Z izbranim kandidatom bo sklenjena pogodba o zaposlitvi za določen čas, za čas opravljanja pripravništva v trajanju 8 mesecev, s polnim delovnim časom 40 ur na teden. Izbrani kandidat bo delo opravljal v poslovnih prostorih v poslovnih prostorih Mestne občine Novo mesto, Seidlova c. 1, 8000 Novo mesto oziroma v drugih uradnih prostorih, kjer organ opravlja svoje naloge.

Kandidat vloži prijavo v pisni obliki (na priloženem obrazcu Vloga za zaposlitev), ki jo pošlje na elektronski naslov: mestna.obcina@novomesto.si in sicer v roku 5 dni po objavi na spletni strani mestu Mestne občine Novo mesto  (https://www.novomesto.si/postopki/uradne-objave/) in Zavodu Republike Slovenije za zaposlovanje, pri čemer veljavnost prijave ni pogojena z varnim elektronskim podpisom. V kolikor kandidat nima možnosti oddaje elektronske vloge jo lahko pošlje na naslov: Mestna občina Novo mesto, Urad za finance in splošne zadeve, Seidlova c. 1, 8000 Novo mesto.


Rok za prijavo kandidatov: 5. 8. 2026 do 23.59.


Kandidati bodo o izbiri/neizbiri pisno obveščeni. 

Informacije o izvedbi javne objave daje Silva Vovko, tel. št. 07/39 39 220, informacije o delovnem področju pa Peter Geršič, tel. št. 07/39 39 350

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.



								Mestna občina Novo mesto





Priloga:
· Izjava o izpolnjevanju pogojev

